**A TvNetWork Telekommunikációs Szolgáltató Nyilvánosan Működő Részvénytársaság által kibocsátott részvényekre vonatkozó vételi jog gyakorlása eredményének közzététele**

A **TvNetWork Telekommunikációs Szolgáltató Nyilvánosan Működő Részvénytársaság** (székhely: 1134 Budapest, Váci út 35., cégjegyzékszám: Cg. 01-10-044461, a továbbiakban: „**Társaság**”)a Tpt. 55. § (1) és (2) bekezdése alapján ezúton bejelenti, hogy a Társaság Részvényesei a vételi jog gyakorlásáról szóló 2012. augusztus 30. napján megjelent közlemény rendelkezései szerint 2012. szeptember 12-én 15.00 óráig transzferálhatták át a kiszorítással érintett részvényeiket a **DIGI Távközlési és Szolgáltató Korlátolt Felelősségű Társaság** (székhely: 1134 Budapest, Váci út 35., cégjegyzékszám: Cg.01-09-667975, a továbbiakban: „**Ajánlattevő**”) megbízottjaként eljáró Concorde Értékpapír Zrt. Lebonyolító megjelölt értékpapírszámlájára.

Az ezen határidőn belül át nem transzferált 55.579 db, azaz ötvenötezer-ötszázhetvenkilenc darab, A sorozatú, dematerializált, névre szóló, szavazati jogot biztosító, egyenként 100,- Ft névértékű törzsrészvényt (ISIN: HU0000072715) a Tpt. 76/D. § (5) bekezdése szerint a Társaság 2012. szeptember 24-i hatállyal érvénytelenné nyilvánítja, és a helyettük kibocsátott új részvényeket a vételi jog gyakorlására tekintettel az Ajánlattevő rendelkezésére bocsátja részvényenként 300 Ft vételáron. A befolyt vételár az érvénytelenített és törölt részvények utolsó tulajdonosait illeti meg.

**Budapest, 2012. szeptember 13.**

TvNetWork Igazgatósága